<classify> Elizabeth Kilindi Njombe MAHAKAMA ya Hakimu Mkazi Njombe leo inatarajiwa kuanza kusikilizaushahidi wa Jamhuri katika kesi ya inayomkabili Ezroni Ndone44 Mkazi wa Joshonimjini Njombe, anayedaiwa kumbaka na kumlawiti mtoto wake. Shauri hilo namba 14 la mwaka 2020 linasikilizwa na Hakimu Mkazi waMahakama ya Njombe, Hassan Makube. Awali mawakili wa Serikali Nuru Minja na Andrew Nandwa, waliiombamahakama kufanya mabadiliko chini ya kifungu kidogo cha kwanza cha sheria yamwenendo ya makosa ya jinai sura ya 20 marejeo 2002 kubadilisha hati yamashitaka umri wa muathirika wa tukio usomeke miaka 10 badala ya 11 kamainavyosemeka kwenye kosa la kwanza na pili. Shauri liliendelea kwa kusomwa hoja za awali ambapo wakati upande wa Jamhuriukiwakilishwa na wakili wa serikali Minja na Mandwa upande wa mshtakiwa unawakilishwana wakili Emmanuel Chengula. Mara baada ya kusikiliza hoja za awali, Hakimu Makube alihairisha kesihiyo hadi Februari saba kwa ajili ya hatua kusikiliza ushahidi wa Jamhuri. Hata hivyo mstakiwa huyo ameshindwa kutimiza masharti ya dhamana kwasababu alitakiwa awe na bondi ya Sh milioni 10 na wadhamini watatu wawili katiyao wawe wanatoka taasisi zinazotambulika na wathibitishe. Kesi hiyo imeonekana kubeba hisia kwa wananchi wa Njombe haliiliyopelekea kujaa kwenye chumba cha mahakama na wengine kuzuiwa kuingia.  <topic>: KITAIFA 